wannaphong/clean_thaiwikipedia huggingface dataset:
# ราเนอส์
ราเนอส์ (, IPA: [ˈʁɑnɐs]) เป็นเมืองในเทศบาลราเนอส์ ตั้งอยู่ทางตะวันออกของคาบสมุทรจัตแลนด์ ในประเทศเดนมาร์ก เป็นเมืองท่าทางทะเล ในออร์ฮูสเคาน์ตี บนฝั่งแม่น้ำกูเดนอ ซึ่งเป็นจุดที่แม่น้ำไหลลงราเนอส์ฟยอร์ด ห่างจากน่านน้ำคัตเทกัต 24 กม. เป็นเมืองใหญ่เป็นอันดับ 6 ของประเทศเดนมาร์ก เป็นศูนย์กลางของเขตเกษตรกรรม ผลิตนม เบียร์ และถุงมือ
# รันชูเอโล
รันชูเอโล  เป็นเทศบาลและเมืองในจังหวัดบิยากลารา ของประเทศคิวบา ก่อตั้งเมืองในปี ค.ศ. 1734 เป็นเทศบาลในปี ค.ศ. 1879

ในปี ค.ศ. 2004 เทศบาลเมืองรันชูเอโลมีประชากร 59,062 คน  มีพื้นที่ 556 ตร.กม. (215 ตร.ไมล์),
# ลิลองเว
ลิลองเว (Lilongwe) เป็นเมืองหลวงและเมืองที่ใหญ่ที่สุดของประเทศมาลาวี มีประชากรราว 781,538 คน ในปี ค.ศ. 2012 ตั้งอยู่ตอนกลางของประเทศ ริมฝั่งแม่น้ำลิลองเว อยู่ใกล้กับชายแดนประเทศมาลาวี,  โมซัมบิก และแซมเบีย
# มอร์กัน เด ซันติส
มอร์กัน เด ซันติส (, ; เกิดเมื่อวันที่ 26 มีนาคม ค.ศ. 1977) เป็นอดีตนักฟุตบอลชาวอิตาลี ตำแหน่งผู้รักษาประตู ปัจจุบันเป็นผู้จัดการให้กับสโมสรฟุตบอลโรมา

 แหล่งข้อมูลอื่น 
 Player profile  on Napoli's official website
 FIGC
# ปาโอโล กันนาวาโร
ปาโอโล กันนาวาโร  เกิดเมื่อวันที่ 26 มิถุนายน ค.ศ. 1981 ในเมือง เนเปิลส์ เป็นอดีตนักฟุตบอลชาว อิตาลี และเป็นเด็กปั้นเยาวชนจาก สโมสรฟุตบอลนาโปลี สโมสรฟุตบอลชื่อดังใน อิตาลี คันนาวาโรถนัดในตำแหน่ง กองหลัง โดยเฉพาะ แบ็กซ้าย คันนาวาโรเล่นให้กับนาโปลีตั้งแต่ปี ค.ศ. 1998 แล้วได้ย้ายไปอยู่กับ สโมสรฟุตบอลปาร์มา ในปี ค.ศ. 1999 และ ในปี ค.ศ. 2001 สโมสรฟุตบอลวีโรนา ได้ยืมตัวเขาไป 1 ฤดูกาล ปัจจุบันเป็นผู้ช่วยผู้จัดการทีมกว่างโจวเอเวอร์แกรนด์
แหล่งข้อมูลอื่น
Player profile  on Napoli's official website
# วัลเตร์ การ์กาโน
วัลเตร์ อาเลคันโดร การ์กาโน เกบารา  เกิดเมื่อวันที่ 23 กรกฎาคม ค.ศ. 1984 เป็นนักฟุตบอลชาว อุรุกวัย ปัจจุบันเล่นให้กับ สโมสรฟุตบอลนาโปลีในเซเรียอา ประเทศอิตาลี และฟุตบอลทีมชาติอุรุกวัยในตำแหน่งกองกลางตัวรับ และยังเป็นรองกัปตันทีมคนปัจจุบันของนาโปลี 
แหล่งข้อมูลอื่น
 Player profile  on Napoli's official website
# รัฐบาเซิล-ลันท์ชัฟท์
บาเซิล-ลันท์ชัฟท์  เป็น 1 ใน 26 รัฐของประเทศสวิตเซอร์แลนด์ เมืองหลวงรัฐชื่อเมืองลีสทาล มีชายแดนติดกับรัฐบาเซิล-ชตัดท์ รัฐโซโลทวร์น รัฐฌูรา และรัฐอาร์เกา ยังติดกับแคว้นกร็องแต็สต์ของฝรั่งเศส และติดกับรัฐบาเดิน-เวือร์ทเทิมแบร์คของเยอรมนี
# รัฐกอร์ริเอนเตส
กอร์ริเอนเตส  หรือ ตารากูอี (กวารานี:) เป็นรัฐทางทิศตะวันออกเฉียงเหนือของประเทศอาร์เจนตินา มีอาณาเขต (จากทิศเหนือ หมุนตามเข็มนาฬิกา) ติดกับประเทศปารากวัย, รัฐมิซิโอเนส, ประเทศบราซิล, ประเทศอุรุกวัย และติดกับรัฐเอนเตรริโอส รัฐซานตาเฟ และรัฐชาโก
# อันดับปลานวลจันทร์ทะเล
อันดับปลานวลจันทร์ทะเล  เป็นอันดับของปลากระดูกแข็งอันดับหนึ่ง ใช้ชื่อวิทยาศาสตร์ว่า Gonorynchiformes

ลักษณะสำคัญของปลาในอันดับนี้ คือ มีช่องปากเล็ก ไม่มีฟันบนกระดูกขากรรไกร ตามีเยื่อไขมันใสคลุม ครีบอกอยู่ในตำแหน่งทางด้านล่างของลำตัว ครีบท้องอยู่ในตำแหน่งท้อง มีเกล็ดแบบอซิลลารี่ ขนาดใหญ่ที่ฐานของครีบท้องและครีบอก ไม่มีก้านครีบแข็งที่ครีบ มีกระดูกค้ำจุนกระพุ้งแก้ม 4 อัน มีกระเพาะลม ไม่มีกระดูกออร์บิทอสเฟนอย กระดูกพาร์ไรทัลมีขนาดเล็ก ไม่มีฟันบนกระดูกเซอราโทแบรนชิล  คู่ที่ 5 กระดูกสันหลังสามข้อแรกเชื่อมติดต่อกัน

การจำแนก
ปัจจุบัน ปลาที่อยู่ในอันดับนี้ได้สูญพันธุ์ไปหลายวงศ์แล้ว ตั้งแต่ยุคก่อนประวัติศาสตร์ เหลือเพียงแค่ไม่กี่ชนิดเท่านั้นเอง ซึ่งชนิดที่รู้จักกันดี คือ ปลานวลจันทร์ทะเล (Chanos chanos) ซึ่งเป็นปลาทะเลขนาดใหญ่ ที่อาศัยอยู่ในน้ำกร่อยหรือน้ำจืดได้ นิยมบริโภคเป็นปลาเศรษฐกิจBanister, Keith F. (1998). Paxton, J.R. & Eschmeyer, W.N.. ed. Encyclopedia of Fishes. San Diego: Academic Press. pp. 96–97. ISBN 0-12-547665-5. Nelson, Joseph, S. (2006). Fishes of the World. John Wiley & Sons, Inc.. ISBN 0-471-25031-7.

อันดับย่อย Sorbininardiformes 
วงศ์ Sorbininardidae (สูญพันธุ์) 
Sorbininardus (สูญพันธุ์) 

อันดับย่อย Chanoidei 
Aethalinopsis (สูญพันธุ์) 
วงศ์ Chanidae
วงศ์ย่อย Rubiesichthyinae (สูญพันธุ์) 
Gordichthys (สูญพันธุ์) 
Rubiesichthys (สูญพันธุ์) 
วงศ์ย่อย Chaninae 
Chanos 
Dastilbe (สูญพันธุ์)
Parachanos (สูญพันธุ์)
Tharrhias (สูญพันธุ์)
อันดับย่อย Gonorynchoidei 
Apulichthys (สูญพันธุ์)  
วงศ์ Gonorynchidae 
Notogoneus (สูญพันธุ์) 
Charitosomus (สูญพันธุ์) 
Judeichthys  (สูญพันธุ์) 
Ramallichthys (สูญพันธุ์) 
Charitopsis (สูญพันธุ์) 
Gonorynchus 
อันดับย่อย Knerioidei 
วงศ์ Kneriidae 
Cromeria 
Grasseichthys 
Kneria 
Parakneria 
วงศ์ Phractolaemidae 
Phractolaemus
# กบมะเขือเทศ
กบมะเขือเทศ หรือ อึ่งมะเขือเทศ  สัตว์สะเทินน้ำสะเทินบกในสกุล Dyscophus ในวงศ์อึ่งอ่าง (Microhylidae) ในวงศ์ย่อย Dyscophinae ซึ่งมีเพียงสกุลเดียวเท่านั้น เป็นสัตว์ที่พบเฉพาะถิ่นที่มาดากัสการ์ที่เดียวเท่านั้น

กะโหลกมีกระดูกเอธมอยด์หนึ่งคู่ และมีกระดูกพรีโวเมอร์ขนาดใหญ่หนึ่งชิ้น มีฟันที่กระดูกแมกซิลลา กระดูกสันหลังมีเซนทรัมเป็นแบบอย่างของไดพลาสิโอซีลัส กระดูกหัวไหล่มีกระดูกไหปลาร้าและกระดูกโพรโคราคอยด์ 

อายุโดยเฉลี่ย 6-8 ปี เมื่อโตเต็มที่มีสีตั้งแต่สีส้มเหลืองหรือสีแดงเข้ม กบมะเขือเทศจะเข้าสู่วัยเจริญพันธุ์เมื่ออายุได้ 9-14 เดือน ตัวเมียมีขนาดใหญ่กว่าตัวผู้ ขนาดโตเต็มที่ประมาณ 4 นิ้ว ขณะที่ตัวผู้ประมาณ 2-3 นิ้ว  ตัวเมียส่วนใหญ่มีสีแดงส้มหรือสีแดงเข้มสดใส ส่วนท้องมักจะมีสีเหลืองเข้มและบางครั้งก็มีจุดสีดำบนลำคอ แต่ตัวผู้มิได้สีสีสดใสเช่นนั้น แต่จะเป็นสีส้มทึบทึบหรือน้ำตาลส้ม เมื่อยังไม่โตเต็มที่จะมีสีทึบทึมและจะพัฒนาไปสู่สีสดใสเมื่อโตเต็มที่ เป็นสัตว์ที่อยู่ในรายชื่อสัตว์ใกล้สูญพันธุ์ อาศัยอยู่ตามพื้นล่างของป่า ผสมพันธุ์ในช่วงฤดูฝนในเวลากลางคืน วางไข่ในน้ำ ลูกอ๊อดอาศัยอยู่ในน้ำ  กินแมลงและสัตว์ไม่มีกระดูกสันหลังขนาดเล็กเป็นอาหาร

การจำแนก
แบ่งออกได้เป็น 3 ชนิด:

ชื่อผู้อนุกรมวิธาน ชื่อสามัญ Dyscophus antongilii   กบมะเขือเทศ, กบมะเขือเทศมาดากัสการ์ Dyscophus guineti   กบมะเขือเทศซัมบาวา Dyscophus insularis   กบมะเขือเทศอันท์ซูฮี
# รัฐโซโลทวร์น
โซโลทวร์น  เป็นรัฐในประเทศสวิตเซอร์แลนด์ ตั้งอยู่ทางทิศตะวันตกเฉียงเหนือของประเทศ เมืองหลวงคือเมืองโซโลทวร์น
# ระบบพีระมิด
ระบบปิรามิด (pyramidal system) เป็นส่วนหนึ่งของระบบประสาทสั่งการ หรือระบบประสาทมอเตอร์ (motor system) ทำหน้าที่ควบคุมการเคลื่อนไหวของร่างกายภายใต้อำนาจจิตใจ (voluntary control)
 ตำแหน่งของระบบปิรามิด  
ระบบปิรามิดสามารถพบได้ที่ชั้นที่ 5 ของเปลือกสมอง precentral gyrus หรือ primary motor cortex หรือ Brodmann's area 4 (M1) ซึ่งอยู่ด้านหน้าต่อร่อง central sulcus โดยมีจุดกำเนิดจากเซลล์ที่มีรูปร่างคล้ายปิรามิดที่มีขนาดใหญ่ เรียกว่า giant betz cell โดยแอกซอน (axon) ของเซลล์ดังกล่าวจะสอดแทรกผ่าน internal capsule ไปยัง cerebral peduncle ของก้านสมองส่วน midbrain เมื่อถึงสมองส่วน medulla จะเกิดการทอดไปยังฝั่งตรงข้าม ณ บริเวณที่เรียกว่า pyramidal decussation และจะเกิดการรวมกลุ่มกันเป็น lateral corticospinal tract ไปสิ้นสุดยังไขสันหลังซึ่งเป็นจุดหมายปลายทาง โดยใยประสาทนี้จะไปเลี้ยงเซลล์ประสาทอัลฟามอเตอร์ (α motor neuron) และแอกซอนของเซลล์ประสาทมอเตอร์ก็จะไปเลี้ยงกล้ามเนื้อลาย (skeleton muscle) ต่อไป 
 หน้าที่ของระบบปิรามิด 
ควบคุมการทำงานของกล้ามเนื้อลายด้านตรงข้ามของร่างกาย โดยควบคุมภายใต้อำนาจจิตใจ เช่น ควบคุมการหดตัวของกล้ามเนื้อ ควบคุมการเคลื่อนไหวที่ละเอียดอ่อนต่างๆอย่างเช่นการควบคุมนิ้วมือเพื่อใช้ในการหยิบจับสิ่งของหรือเขียนหนังสือ การแสดงออกทางสีหน้า การพูด เป็นต้น
 การทำงานของระบบปิรามิดร่วมกับระบบอื่น 
ระบบปิรามิดจะมีการทำงานร่วมกันกับระบบนอกปิรามิดซึ่งเป็นส่วนหนึ่งของระบบสั่งการ เพื่อควบคุมคุณภาพของการเคลื่อนไหว เช่น การเดิน การวิ่ง หรือการเตะลูกบอล เป็นต้น ซึ่งระบบสั่งการนั้นจะต้องอาศัยการทำงานร่วมกันของสมองหลายบริเวณเพื่อประมวลและสั่งการให้กล้ามเนื้อเกิดการเคลื่อนไหวต่อไป
 ความผิดปกติของระบบปิรามิด 
การเกิดพยาธิสภาพในระบบปิรามิด อาจทำให้เกิดอัมพาตแบบต่างๆขึ้นอยู่กับว่าตำแหน่งที่เกิดพยาธิสภาพนั้นเป็นส่วนใด โดยอาจมีอาการแบบไม่รุนแรง สามารถขยับร่างกายได้บ้างจนถึงการเกิดอัมพาตทั้งตัว ซึ่งสาเหตุนั้นอาจจะมาจากความผิดปกติของหลอดเลือดในสมองที่อาจเกิดการอุดตัน ทำให้เนื้อสมองขาดเลือดจนเกิดภาวะช็อคและเป็นอัมพาตได้ นอกจากนี้ ภาวะที่เกิดการบาดเจ็บของไขสันหลังทั้งการกดทับหรือการตัดขาดก็ส่งผลต่อการเคลื่อนไหวและการเป็นอัมพาตเช่นกัน
หมวดหมู่:ระบบประสาทกลาง
# ระบบประสาทนอกส่วนกลาง
ระบบประสาทนอกส่วนกลาง (: PNS)  เป็นระบบประสาทที่แตกแขนงออกมาจากระบบประสาทกลาง ประกอบด้วย ประสาทสมอง (cranial nerve) ประสาทไขสันหลัง (spinal nerve) ประสาทกาย (somatic nerve) และเซลล์แกงเกลียน (ganglion cell) โดยระบบประสาทรอบนอกนั้น สามารถแบ่งเป็นระบบประสาทกาย (somatic nervous system) และระบบประสาทอิสระ (autonomic nervous system) 

 หน้าที่ของระบบประสาทรอบนอก 
ทำหน้าที่ในการเชื่อมต่อระหว่างระบบประสาทกลางกับอวัยวะต่าง ๆ เช่น แขน ขา เป็นต้น (ดูเพิ่มเติมได้ที่ ระบบประสาท)
# ต่อมเหงื่อ
ต่อมเหงื่อ  เป็นต่อมมีท่อซึ่งพบได้ตามผิวหนัง ฝ่ามือ ฝ่าเท้า ทำหน้าที่หลั่งเหงื่อ (sweat) ทำงานภายใต้ระบบประสาทซิมพาเทติกซึ่งจะหลั่งสารสื่อประสาทที่มีชื่อว่า อะซิติลโคลีน (Acetylcholene) ออกมาควบคุม
# ปลากดทะเลหัวแข็ง
ปลากดทะเลหัวแข็ง  เป็นสกุลของปลาน้ำเค็มและน้ำกร่อย ในวงศ์ปลากดทะเล (Ariidae) สกุลหนึ่ง ใช้ชื่อวิทยาศาสตร์ว่า Arius (/อา-เรียส/) 

ลักษณะสำคัญของปลาในสกุลนี้ ได้แก่ มีฟันที่เพดานปากอยู่รวมกันเป็นกลุ่ม และมีจำนวนหนวดซึ่งมีอยู่ 3 คู่ ที่ริมฝีปากบน 1 คู่ ริมฝีปากล่าง 1 คู่ และที่คาง 1 คู่ รูจมูกอยู่ใกล้กัน

ปลาในสกุลนี้ แม้จะเป็นปลาทะเล แต่ก็มีหลายชนิดที่เข้ามาหากินและอาศัยอยู่ในพื้นที่น้ำจืดที่ห่างไกลทะเลมาก เช่น แม่น้ำสาละวิน ตัวผู้จะทำหน้าที่อมไข่ที่ผ่านการปฏิสนธิแล้ว จนกระทั่งฟักเป็นตัว การจำแนกชนิดกระทำได้จากการสังเกตจากรูปร่างและขนาดของหัว ตำแหน่งและรูปร่างของครีบบางครีบ และครีบท้องเปลี่ยนรูปเป็นอวัยวะพิเศษผิดไปจากเดิม
 พบกระจายพันธุ์ในชายฝั่งของแอฟริกาตะวันออกไปจนถึงเอเชียอาคเนย์Marceniuk, Alexandre P.; Menezes, Naércio A. (2007). "Systematics of the family Ariidae (Ostariophysi, Siluriformes), with a redefinition of the genera" (PDF). Zootaxa 1416: 1–126.

การจำแนก
Arius acutirostris Day, 1877    
Arius africanus Günther, 1867    
Arius arenarius (Müller & Troschel, 1849)  
Arius arius (Hamilton, 1822)
Arius brunellii Zolezzi, 1939    
Arius cous Hyrtl, 1859    
Arius dispar Herre, 1926   
Arius gagora (Hamilton, 1822)  
Arius gigas Boulenger, 1911    
Arius harmandi (Sauvage, 1880)
Arius heudelotii Valenciennes, 1840    
Arius jatius (Hamilton, 1822)    
Arius latiscutatus Günther, 1864    
Arius leptonotacanthus Bleeker, 1849  
Arius macracanthus Günther, 1864    
Arius macrorhynchus (Weber, 1913)    
Arius maculatus (Thunberg, 1792)   
Arius malabaricus Day, 1877    
Arius manillensis Valenciennes, 1840   
Arius microcephalus Bleeker, 1855  
Arius oetik Bleeker, 1846   
Arius parkii Günther, 1864    
Arius phrygiatus Valenciennes, 1840    
Arius platystomus Day, 1877    
Arius rugispinis Valenciennes, 1840    
Arius subrostratus Valenciennes, 1840    
Arius sumatranus (Anonymous [Bennett], 1830)    
Arius venosus  Valenciennes, 1840
# สถานีรถไฟชิบะ
สถานีรถไฟชิบะ เป็นสถานีรถไฟในเมืองชิบะ จังหวัดชิบะ ประเทศญี่ปุ่น ดำเนินงานโดยบริษัทรถไฟญี่ปุ่นตะวันออก

 เส้นทางรถไฟ 

เจอาร์ ตะวันออก
สายหลักโซบุ
สายชูโอ-โซบุ
สายโซบุ (รถเร็ว)
สายนาริตะ
สายโซโตโบ
สายอูชิโบ

ชิบะเออบันโมโนเรล
 สาย 1 
 สาย 2 

แหล่งข้อมูลอื่น
 ข้อมูลสถานี 
 ข้อมูลชิบะเออบันโมโนเรล
# โมทกะ
โมทกะ หรือ ลัฑฑู  เป็นขนมอินเดียประเภทหนึ่ง ทำเป็นลูกกลมขนาดมะนาวผลเล็ก ภายนอกเป็นแป้งสีขาวห่อไส้แล้วนึ่งให้สุก ไส้ทำด้วยมะพร้าวขูด ผัดด้วยน้ำมันพืช หรือบางครั้งใช้เนยใส ผงกระวาน น้ำตาลทรายแดง และเกลือ รสค่อนข้างหวาน แต่บางแห่งทำเป็นลูกมียอดแหลมคล้ายผลกระเทียม หรือปรุงด้วยการทอดก็มี

เทพปกรณัมฮินดูระบุว่า พระพิฆเนศโปรดขนมโมทกะ และบางครั้งปรากฏเทวรูปพระพิฆเนศถือถาดขนมนี้อยู่เป็นสัญลักษณ์ของความอุดมสมบูรณ์ อนึ่ง ในเทศกาลคเณศจตุรถีซึ่งจัดเพื่อบูชาพระพิฆเนศก็นิยมถวายขนมนี้ด้วย นอกจากนี้โมทกะยังเป็นขนมที่พระโคตมพุทธเจ้า ศาสดาในศาสนาพุทธโปรดปรานขนมชนิดนี้ ในวันพุทธชยันตี (วันประสูติของพระโคตมพุทธเจ้า) ชาวฮินดูจะทำขนมนี้ถวายแด่พระพุทธเจ้า
# เจมส์ กอร์ดอน (ตัวละคร)
เจมส์ กอร์ดอน  เป็นตัวละครในหนังสือการ์ตูนของสำนักพิมพ์ดีซีคอมิกส์ มีบทบาทหลักเป็นสหายของแบทแมน ปรากฏตัวครั้งแรกใน Detective Comics #27 (May 1939) สร้างสรรค์โดย Bill Finger และ Bob Kane เป็นตัวละครสนับสนุนฝ่ายแบทแมนที่มีบทบาทคนแรกสุด

เจ. เค. ซิมมอนส์ สวมบทเป็นเจมส์ กอร์ดอนปรากฏตัวในจักรวาลขยายดีซีในภาพยนตร์ได้แก่จัสติซ ลีก
# เยนิเฟร์ ปาเรฆา
เยนิเฟร์ ปาเรฆา ลิซัลเด (8 พฤษภาคม ค.ศ. 1984 –) เป็นนักกีฬาโปโลน้ำหญิงชาวสเปนLondon2012.com   ผู้ซึ่งเข้าร่วมแข่งขันโอลิมปิกฤดูร้อน 2012 โดยเป็นตัวแทนจากโปโลน้ำหญิงทีมชาติสเปนของการแข่งขันประเภทหญิง ซึ่งเธอมีส่วนสูงที่ 5 ฟุต 8.5 นิ้ว

 ประวัติ 
การแข่งขันแรกที่เธอเข้าแข่งขันให้แก่โปโลน้ำทีมชาติสเปนคือในปี ค.ศ. 2000 และได้รับเหรียญทองแดงในการแข่งขันชิงแชมป์เยาวชนยุโรป 2002 รวมถึงยังได้รับเหรียญทองแดงอีกครั้งในการแข่งขันชิงแชมป์เยาวชนโลกใน ค.ศ. 2003

ใน ค.ศ. 2006 เธอสามารถทำประตูสูงสุดในการแข่งขันชิงแชมป์ยุโรป 2006 ร่วมกับ ตานีอา ดี มารีโอWPA-2006  

 สังกัดสโมสร 
 สโมสรว่ายน้ำซาบาเด็ลย์ RFEN-ficha de Jennifer Pareja  
 สโมสรกีฬาเมดิเตอร์เรเนียน 

 ความสำเร็จ 
ในฐานะที่เป็นผู้เล่นของทีมสโมสร
 ยูโรเปียนคัพ (ค.ศ. 2011)

ในฐานะที่เป็นผู้เล่นของทีมชาติสเปน
 เหรียญเงิน ในการแข่งขันชิงแชมป์ยุโรปที่มาลากา 2008
 อันดับที่ 7 ของการแข่งขันชิงแชมป์โลกที่เมลเบิร์น 2007
 อันดับที่ 4 ของการแข่งขันชิงแชมป์ยุโรปที่เบลเกรด 2004
 เหรียญทองแดง ในการแข่งขันชิงแชมป์เยาวชนยุโรปที่แคลกะรี 2003
 อันดับที่ 8 ของการแข่งขันชิงแชมป์โลกที่บาร์เซโลนา 2003
 เหรียญทองแดง ในการแข่งขันชิงแชมป์เยาวชนโลกที่โลว์เล 2002
# อิซูมิ (จังหวัดชิบะ)
อิซูมิ  เป็นนครในจังหวัดชิบะ ประเทศญี่ปุ่น มีขนาดพื้นที่ 157.50 ตารางกิโลเมตร สถิติประชากรในเดือนเมษายน ค.ศ. 2015 อยู่ที่ 38,426 คน

แหล่งข้อมูลอื่น

เว็บไซต์ทางการ 

อิซูมิ
# สนามกีฬาเมตไลฟ์
เมทไลฟ์ ลเตเดียม  เป็นสนามกีฬาในนิวยอร์กเมโตรโพลิตานแอเรีย ซึ่งเป็นส่วนหนึ่งของเมียดโดว์แลนด์สปอร์ตคอมเพล็ค ซึ่งอยู่ในเมืองรัตเธอร์ฟอร์ดตะวันออก,รัฐนิวเจอร์ซีย์ เปิดทำการตั้งแต่วันที่ 10 เมษายน ค.ศ. 2010 เป็นสนามกีฬาหลักของทีมนิวยอร์ก ไจแอนส์ และนิวยอร์ก เจ็ตซึ่งเป็นทีมอเมริกันฟุตบอลของเอ็นเอฟแอล และตั้งอยู่ติดกับสถานเดิมของไจแอนต์สเตเดียม ทีมนิวยอร์ก ไจแอนส์ได้เป็นสนามกีฬาหลักของสนามแห่งนี้ ในช่วงปี ค.ศ. 1976 จนถึงธันวาคม ค.ศ. 2009 เช่นเดียวกับทีมนิวยอร์ก เจ็ต ในช่วงปี ค.ศ. 1984 จนถึงมกราคม ค.ศ. 2010 เช่นเดียวบรรพบุรุษ เป็นสนามกีฬาใหม่ของทีมในเอ็นเอฟแอล เท่านั้น ที่ใช้ร่วมกันโดยทั้ง 2 ทีม

ในวันที่ 16 กุมภาพันธ์ ค.ศ. 2012 ทางดับเบิลยูดับเบิลยูอี จะใช้สนามแห่งนี้เป็นเจ้าภาพในการจัดศึกซึ่งเพย์-เพอร์-วิวเรสเซิลเมเนีย ครั้งที่ 29 ในวันที่ 7 เมษายน ค.ศ. 2013
# อเล็กซานดาร์ อเล็กซานดรอฟ
อเล็กซานดาร์ อเล็กซานดรอฟ  เป็นนักมวยสากลสมัครเล่นชาวบัลแกเรีย เกิดเมื่อวันที่ 31 ธันวาคม พ.ศ. 2527 (ค.ศ. 1984) ที่เข้าแข่งขันในรุ่นไลท์ฟลายเวท โอลิมปิกฤดูร้อน 2012 ในรอบแรกชกชนะนักมวยจากโมซัมบิก ส่วนรอบสองชกชนะ ชิน จองฮุน แต่มาแพ้ให้กับ แก้ว พงษ์ประยูร ในรอบก่อนรองชนะเลิศ
# การ์โลส กิโป
การ์โลส กีโป ปีลาตักซี  นักมวยสากลสมัครเล่นชาวเอกวาดอร์ เกิดเมื่อ 17 พฤษภาคม พ.ศ. 2533 Présentation de Carlos Quipo sur le site de l'AIBA กีโปเข้าแข่งขันในกีฬาโอลิมปิกฤดูร้อน พ.ศ. 2555 ในรุ่นไลท์ฟลายเวท

ในการแข่งขันมวยสากลสมัครเล่นชิงแชมป์โลก พ.ศ. 2554 เขาชกรอบแรกชนะนักมวยจากตุรกี ก่อนจะแพ้นักมวยอินโดนีเซียในรอบที่สอง ในกีฬาโอลิมปิกฤดูร้อน พ.ศ. 2555 รอบแรกชนะ โฮเซ เกลบิน เด ลา เนียเบ ก่อนจะแพ้แก้ว พงษ์ประยูรตกรอบสอง
# ดูมเมทัล
ดูมเมทัล  เป็นแนวดนตรีเอกซ์ตรีมของเฮฟวีเมทัล โดยทั่วไปจะใช้จังหวะที่ช้า กีตาร์ที่จูนเสียงต่ำ และเสียงที่ "หนา" หรือ "หนัก" กว่าแนวเพลงเฮฟวีเมทัลอื่นๆ ทั้งดนตรีและเนื้อเพลงมีเจตนาเพื่อกระตุ้นความรู้สึกสิ้นหวัง ความกลัว และการมาถึงของหายนะ แนวเพลงนี้ได้รับอิทธิพลอย่างมากจากผลงานยุคแรกของวงแบล็กแซ็บบาธ ผู้สร้างต้นแบบให้กับ ดูมเมทัล ในช่วงครึ่งแรกของทศวรรษ 1980 วงดนตรีหลายวง เช่น Witchfinder General และ Pagan Altar จากอังกฤษ วงดนตรีอเมริกันอย่าง เพนตาแกรม (Pentagram) เซนต์ วิตัส (Saint Vitus) ดิอับเซสท์ (The Obsessed) ทรับเบิล (Trouble) และ คิริธอุงโกล (Cirith Ungol) รวมถึงวงดนตรีสวีเดนอย่าง แคนเดิลมาส์ส (Candlemass) ได้กำหนดดูมเมทัลให้เป็นแนวเพลงที่มีความชัดเจน เพนตาแกรม เซนต์ วิตัส ทรับเบิล และ แคนเดิลมาส์ส ถูกเรียกว่าบิกโพร์ของดูมเมทัล
# โดซา
โดซา หรือ โดไซ  เป็นอาหารอินเดียประเภทหนึ่ง ได้รับความนิยมโดยเฉพาะทางตอนใต้ของอินเดีย ทำจากแป้งแผ่นใหญ่คล้ายโรตีหรือแพนเค้ก ปรุงโดยปิ้ง, ย่าง หรือทอด ด้วยน้ำมันชุ่ม ข้างในห่อด้วยเครื่องเทศประเภทต่าง ๆ เมื่อรับประทานใช้มือบิหรือฉีก จิ้มกับเครื่องแกงรสต่าง ๆ เน้นเผ็ด ทั้งเผ็ดมาก เผ็ดน้อย โดยที่ไม่มีเนื้อสัตว์เลย

โดซาได้รับความนิยมอย่างมาก โดยเฉพาะทางตอนใต้ของอินเดีย เช่น รัฐเกรละ, รัฐทมิฬนาฑู เป็นต้น นิยมรับประทานเป็นอาหารเช้า เสิร์ฟใส่จานด้วยแผ่นแป้งชิ้นใหญ่ เป็นอาหารที่มีคุณค่า จนกล่าวกันว่า ชาวอินเดียรอดพ้นจากความทุกข์ยากจากการปกครองโดยจักรวรรดิ์อังกฤษมาได้ ก็ด้วยการรับประทานโดซา เพราะเป็นอาหารที่ทำจากวัตถุดิบราคาถูก เพราะมีในท้องถิ่น และไม่มีเนื้อสัตว์เลย อีกทั้งยังเป็นอาหารที่รับประทานได้กับทุกความเชื่อ ทุกศาสนา
# สถานีรถไฟโยโยงิ
สถานีรถไฟโยโยงิ  เป็นสถานีรถไฟในเขตชิบูยะ กรุงโตเกียว ดำเนินงานโดยบริษัทรถไฟญี่ปุ่นตะวันออก และสำนักขนส่งมหานครโตเกียว (รถไฟฟ้าใต้ดินโทเอ) เป็นทั้งสถานีรถไฟบนดินและใต้ดินในสถานีเดียวกัน

รูปแบบสถานี 
JR ตะวันออก
 สายยามาโนเตะ
 สายชูโอ-โซบุ

โทเอ
 โทเอสายโอเอโดะ
รถไฟฟ้าโทเอมีชานชาลาแบบเกาะกลาง รหัสสถานี (E-26)

แหล่งข้อมูลอื่น

 ข้อมูลสถานีบริษัทรถไฟญี่ปุ่นตะวันออก 
 ข้อมูลสถานีรถไฟฟ้าโทเอ  

โยโยงิ
โยโยงิ
หมวดหมู่:สิ่งก่อสร้างในเขตชิบูยะ
# แยกพระราม 9
แยกพระราม 9 หรือเรียกอีกหลายชื่อว่า (แยกอโศก-รัชดา; แยกรัชดา-พระราม 9; แยกฟอร์จูน) เป็นสี่แยกในเขตดินแดง กรุงเทพมหานคร เป็นจุดตัดของถนนรัชดาภิเษก ถนนอโศก-ดินแดง และถนนพระราม 9

 สถานที่สำคัญบริเวณทางแยก 
 ศูนย์การค้าเซ็นทรัลพลาซา แกรนด์ พระราม 9
 ฟอร์จูนทาวน์,โลตัส ฟอร์จูนทาวน์
 อาคารซีพีทาวเวอร์ 2
 โรงแรมอวานี รัชดา กรุงเทพ
 อาคารจีแลนด์ ทาวเวอร์ 
 อาคารเดอะ ไนน์ ทาวเวอร์ส
 สถานีรถไฟฟ้าใต้ดิน พระราม 9

แหล่งข้อมูลอื่น 

พระราม 9
พระราม 9
# แยกแฮปปี้แลนด์
แยกแฮปปี้แลนด์  เป็นสามแยกในเขตบางกะปิ กรุงเทพมหานคร เป็นจุดตัดระหว่างถนนลาดพร้าวกับถนนแฮปปี้แลนด์

แยกแฮปปี้แลนด์เป็นสามแยกที่มีการจราจรคับคั่งในชั่วโมงเร่งด่วน เนื่องจากสามารถใช้เป็นเส้นทางจากถนนลาดพร้าวลัดสู่ถนนนวมินทร์ได้ และเป็นสามแยกที่ตั้งอยู่บนถนนลาดพร้าวซึ่งเป็นถนนสายหลักในการเดินทางเข้าและออกกรุงเทพทางทิศตะวันออกสู่ถนนเสรีไทย และตะวันออกเฉียงใต้สู่ถนนศรีนครินทร์

อีกทั้งยังตั้งอยู่ในย่านศูนย์การค้าสำคัญอย่างเดอะมอลล์บางกะปิ, เอ็นมาร์ค, แม็คโคร, ตะวันนา และศูนย์เชื่อมต่อระบบคมนาคมสำคัญทางทิศตะวันออกของกรุงเทพ เช่น รถประจำทาง รถตู้ประจำทาง เรือโดยสารคลองแสนแสบ ซึ่งในแต่ละวันมีผู้สัญจรไปมาเป็นจำนวนมาก

 สถานที่สำคัญบริเวณทางแยก 
 เดอะมอลล์ บางกะปิ
 ศูนย์การค้าตะวันนา
 ศูนย์การค้าน้อมจิตร (เอ็นมาร์ค)
 ห้างแม็คโคร สาขาบางกะปิ
 ตลาดสดแฮปปี้แลนด์

แฮปปี้แลนด์
แฮปปี้แลนด์
# ชินชัย แก้วเรือน
ชินชัย แก้วเรือน (เกิด 2 สิงหาคม พ.ศ. 2498) เป็นนักร้องเพลงพื้นบ้านเซอร์ไพรส์! เพื่อธรรม โหวต 'สมพงษ์ อมรวิวัฒน์' นั่งหัวหน้าพรรค!ชาวลำพูน และอดีตผู้สมัครสมาชิกสภาผู้แทนราษฎรจังหวัดลำพูน สังกัดพรรคเพื่อนเกษตรไทย ปัจจุบันสังกัดพรรคภูมิใจไทย

 ประวัติ 
ชินชัย เกิดเมื่อวันที่ 2 สิงหาคม พ.ศ. 2498 ที่อำเภอป่าซาง จังหวัดลำพูน

สำเร็จการศึกษาสาขาพระพุทธศาสนา จากบัณฑิตวิทยาลัย มหาวิทยาลัยมหาจุฬาลงกรณราชวิทยาลัยการบูรณาการการครองใจคนตามแนวทางพระพุทธศาสนา

 การทำงาน 
 นักร้อง 
ชินชัย เป็นนักร้องเพลงพื้นเมืองของภาคเหนือ ในสำเนียงท้องถิ่นจังหวัดลำพูน บทเพลงที่มีชื่อเสียงได้แก่ แอ่วปอยหลวงวังสะแกง กระเทยดง เป็นต้น

 งานการเมือง 
ชินชัย ได้เข้ามาทำงานการเมืองท้องถิ่น เป็นนายกองค์การบริหารส่วนตำบลศรีวิชัย อำเภอลี้ จังหวัดลำพูน และลงสมัครรับเลือกตั้งสมาชิกสภาผู้แทนราษฎร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคเพื่อแผ่นดิน ในระบบสัดส่วน แต่ไม่ได้รับเลือกตั้ง ต่อมาในการเลือกตั้ง พ.ศ. 2554 ได้ลงสมัครรับเลือกตั้ง สส.จังหวัดลำพูน เขต 1 สังกัดพรรคเพื่อนเกษตรไทย หมายเลข 39ระบบงานเลือกตั้ง แต่ไม่ได้รับเลือกตั้ง และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้ลงสมัครรับเลือกตั้งในนามพรรคพลังประชาธิปไตย ซึ่งเป็นการเลือกตั้งที่มีผู้สมัครเพียง 2 คน อีกคนคือรังสรรค์ มณีรัตน์ จากพรรคเพื่อไทย

ในปี พ.ศ. 2561 ย้ายไปสังกัดพรรคเพื่อธรรม ซึ่งมีสมพงษ์ อมรวิวัฒน์ เป็นหัวหน้าพรรค

ชินชัย เป็นหนึ่งในแกนนำแนวร่วมประชาธิปไตยต่อต้านเผด็จการแห่งชาติ จังหวัดลำพูน

ลงสมัครรับเลือกตั้งในพื้นที่จังหวัดลำพูนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคประชาชาติ แต่ไม่ได้รับเลือกตั้ง
# ตำบลบ้านทำเนียบ
ตำบลบ้านทำเนียบ เป็นตำบลในอำเภอคีรีรัฐนิคม จังหวัดสุราษฎร์ธานี

 ประวัติ 
ตำบลบ้านทำเนียบแยกจากตำบลย่านยาว อำเภอคีรีรัฐนิคม ปี พ.ศ. 2523 
หมู่ที่ 1 บ้านทำเนียบ โอนจาก หมู่ที่ 8 ตำบลย่านยาวหมู่ที่ 2 บ้านบางขนุน โอนจาก หมู่ที่ 10 ตำบลย่านยาวหมู่ที่ 3 บ้านย่านยาว โอนจากหมู่ที่ 12 ตำบลย่านยาวหมู่ที่ 4 บ้านน้ำราด โอนจากหมู่ที่ 14 ตำบลย่านยาวหมู่ที่ 5 บ้านควนธรรม โอนจากหมู่ที่ 13 ตำบลย่านยาวหมู่ที่ 6 บ้านแสงอรุณ โอนจากหมู่ที่ 11 ตำบลย่านยาวหมู่ที่ 7 บ้านคลองขนาน โอนจากหมู่ที่ 9 ตำบลย่านยาว

 ภูมิศาสตร์ 
ตำบลบ้านทำเนียบอำเภอคีรีรัฐนิคม จังหวัดสุราษฏร์ธานี อยู่ทางทิศใต้ห่างจากอำเภอคีรีรัฐนิคม 12 กม.ห่างจากจังหวัดสุราษฏร์ธานีประมาณ 54 กม.โดยมีอาณาเขตติดต่อกับตำบลต่าง ๆ ดังนี้

 อาณาเขต 
ทิศเหนือติดต่อกับตำบลย่านยาว อำเภอคีรีรัฐนิคมทิศใต้ติดต่อกับตำบลบ้านเสด็จ อำเภอเคียนซา ตำบลต้นยวน อำเภอพนมทิศตะวันออกติดต่อกับตำบลถ้ำสิงขร อำเภอคีรีรัฐนิคม และตำบลกรูด ตำบลตะปาน อำเภอพุนพินทิศตะวันตกติดต่อกับตำบลเขาวง  อำเภอบ้านตาขุน และตำบลต้นยวน อำเภอพนม

 ภูมิประเทศ 
พื้นที่ตำบลบ้านทำเนียบ เป็นพื้นที่ราบสูงมางทิศใต้ และเป็นภูเขาหินปูน พื้นที่ทั้งตำบลอยู่ในเขตปฏิรูปที่ดินเพื่อการเกษตร มีลำน้ำสำคัญคือ คลองมะเลาะ 

 การแบ่งเขตการปกครอง 
องค์การบริหารส่วนตำบลบ้านทำเนียบ แบ่งเขตการปกครองออกเป็น 9 หมู่บ้าน ดังนี้

หมู่ที่ 1บ้านทำเนียบหมู่ที่ 2บ้านบางขนุน/บ้านในพาดหมู่ที่ 3บ้านเบื่องแบบหมู่ที่ 4บ้านน้ำราดหมู่ที่ 5บ้านควนธรรมหมู่ที่ 6บ้านแสงอรุณหมู่ที่ 7บ้านคลองขนานหมู่ที่ 8บ้านกลางใหม่หมู่ที่ 9บ้านเคี่ยมงาม
# ตำบลน้ำหัก
ตำบลน้ำหัก เป็นตำบลในอำเภอคีรีรัฐนิคม จังหวัดสุราษฎร์ธานี

 ประวัติ 
บ้านน้ำหักตั้งอยู่สองริมฝั่งคลองยัน อำเภอท่าขนอน(อำเภอคีรีรัฐนิคม)ประชาชนทำสวนผลไม้ และทำนา ปี พ.ศ. 2485 แบ่งการปกครองออกเป็น 8 หมู่บ้าน
หมู่ที่ 1 บ้านเหนือหมู่ที่ 2 บ้านหวายหนิมหมู่ที่ 3 บ้านน้ำหักหมู่ที่ 4 บ้านมาดปักหมู่ที่ 5 บ้านเชียวมุดหมู่ที่ 6 บ้านเขาชงโคหมู่ที่ 7 บ้านไร่ยาวหมู่ที่ 8 บ้านปากลางพ.ศ. 2492 กระทรวงมหาดไทย จัดตั้งตำบล ชื่อว่าตำบลตะกุกใต้ อำเภอท่าขนอน โดยโอน ม.6,7,8  ขึ้นต่อ ต.ตะกุกใต้ อ.ท่าขนอน พ.ศ. 2522 ตั้งหมู่บ้าน 1 หมู่บ้าน หมู่ที่ 6 บ้านน้ำตกคลองพาย แยกจากหมู่ที่ 2 บ้านหวายหนิมพ.ศ. 2524 ตั้งหมู่บ้าน 2 หมู่บ้าน หมู่ที่ 7 บ้านวังสวาด แยกจากหมู่ที่ 3 บ้านน้ำหัก หมู่ที่ 8 บ้านคลองตุย แยกจากหมู่ที่ 5 บ้านเชี่ยวมุดพ.ศ. 2528 ตั้งหมู่บ้าน 2 หมู่บ้าน หมู่ที่ 9 บ้านหินลาด แยกจากหมู่ที่ 8 บ้านคลองตุย หมู่ที่ 10 บ้านหวายหนิม แยกจากหมู่ที่ 2 และหมู่ที่ 2 เปลี่ยนชื่อเป็นบ้านปากพาย ภูมิศาสตร์ 
ตำบลน้ำหักอำเภอคีรีรัฐนิคม จังหวัดสุราษฏร์ธานี ห่างจากอำเภอคีรีรัฐนิคม 17กม.ห่างจากจังหวัดสุราษฏร์ธานีประมาณ 75 กม.เป็นพื้นที่ภูเขาสูงทางทิศตะวันตกมีพื้นที่ในเขารักษาพันธุ์ป่าคลองแสงและเขตรักษาพันธุ์สัตว์ป่าคลองยันแล้วลาดเอียงมาทางทิศตะวันออกมีลำคลองสำคัญ 3 สาย คือคลองยัน ไหลผ่าน ม.2 ม.10 ม.1 ม.3 ม.4 ม.5 คลองตุย ไหลผ่าน ม.9 ม.8 ม.5ไหลลงคลองยัน คลองพาย ไหลผ่าน ม.11 ม.2 ไหลลงคลองยัน โดยมีอาณาเขตติดต่อกับตำบลต่าง ๆ ดังนี้

 อาณาเขต 
ทิศเหนือติดต่อกับตำบลตะกุกใต้ อำเภอวิภาวดีทิศใต้ติดต่อกับ ตำบลท่าขนอน ตำบลบ้านยาง ตำบลท่ากระดาน อำเภอคีรีรัฐนิคมทิศตะวันออกติดต่อกับตำบลบางงอน อำเภอพุนพินทิศตะวันตกติดต่อกับตำบลเขาพัง  อำเภอบ้านตาขุน

 ภูมิประเทศ 
พื้นที่ตำบลน้ำหัก เป็นพื้นที่ราบสูงจากทิศตะวันตก เป็นที่ร่บลุ่มทิศตะวันออก พื้นที่บางส่วนเป็นพื้นที่เขตรักษาพันธุ์สัตว์ป่าคลองยัน มีลำน้ำสำคัญคือ คลองยัน คลองตุย และคลองพาย ตำบลน้ำหัก มีเนื้อที่ประมาณ 77.14 ตร.กม. หรือประมาณ 45,500 ไร่ 

 การแบ่งเขตการปกครอง 
องค์การบริหารส่วนตำบลน้ำหัก แบ่งเขตการปกครองออกเป็น 11 หมู่บ้าน ดังนี้

+
จำนวนประชากร และบ้าน หมู่ที่ชื่อหมู่บ้านจำนวนประชากรบ้านชายหญิงรวมหมู่ที่ 1บ้านวัดน้ำหัก171196367หมู่ที่ 2บ้านปากพาย10399202หมู่ที่ 3บ้านน้ำหัก262248510หมู่ที่ 4บ้านมาศปัก164161325หมู่ที่ 5บ้านบางกาบ302309611หมู่ที่ 6บ้านน้ำตกคลองพาย186198384หมู่ที่ 7บ้านวังสวาด180147327หมู่ที่ 8บ้านคลองตุย270266536หมู่ที่ 9บ้านหินลาด263237500หมู่ที่ 10บ้านหวายหนิม167185352หมู่ที่ 11บ้านวังถ้ำ2021883902,2702,2344,504